Steve Mandanda

Steve Mandanda Mpidi (, Stiv Mandanda Mpidi; 1985-yil 28-martda tugʻilgan) — fransiyalik professional futbolchi. U Liga 1ning Rennes klubi va Fransiya terma jamoasida darvozabon sifatida oʻynaydi.

Mandanda professional faoliyatining katta qismini Marseilleda oʻtkazgan, klub safida ikki marta oʻynab, barcha musobaqalarda 600 tadan ortiq oʻyin oʻtkazdi va 5 marta Liga 1da yilning eng yaxshi darvozaboni deb topildi.

2008-yildagi debyutidan beri Mandanda Fransiyani oltita xalqaro turnirda himoya qildi: to‘rtta UEFA Yevropa chempionati (2008, 2012, 2016 va 2020) va uchta FIFA Jahon kubogi (2010, 2018, 2022; 2018-yilgi turnirda g‘olib chiqqan).

Klubdagi faoliyati

Dastlabki faoliyati 
Mandanda 1985-yil 28-martda Kongo Demokratik Respublikasining Kinshasa shahrida (o‘sha paytda Zaire) tug‘ilgan, ammo u ikki yoshida oilasi bilan Fransiyaning Évreux shahriga ko‘chib o‘tgan. Mandanda toʻqqiz yoshida mahalliy ALM Évreux jamoasiga qoʻshilishdan oldin boks bilan shugʻullangan.

Le Havre 
Mandanda 2005-yilning avgustida Le Havre safida ligadagi debyutini oʻtkazdi va toʻrtinchi oʻyingacha gol oʻtkazib yubormadi. U 2005—2006-yilgi mavsumda 30 ta, 2006—2007-yilgi mavsumda esa 37 ta oʻyin oʻtkazgan va oʻyinlari bilan boshqa klublar eʼtiborini tortgan. Mandanda 2007—2008-yilgi mavsum oldidan Aston Villadagi muvaffaqiyatsiz sinovdan soʻng, 2007-yilning yozida Marseillega qoʻshildi.

Olympique de Marseille 

Marseilledagi birinchi mavsumining boshida Mandanda birinchi tanlov darvozaboni Cedric Carrassoning yordamchisi sifatida oʻynagan. Biroq tizzasidan olgan jarohati Carrasso olti oyga safdan chiqdi va bu Mandandaning Liga 1, Chempionlar ligasi hamda UEFA kubogi oʻyinlarida muntazam oʻyin oʻtkazishiga olib keldi. 2008-yilning 5-martida Mandanda doimiy toʻrt yillik shartnoma asosida Marseillega qoʻshildi.

Marseilledagi soʻnggi mavsumi yakunida u klubning mavsumdagi eng yaxshi futbolchisi deb topildi. Mandadnda 2007—2008-yilgi oʻyinlarida ikkinchi marta bu mukofotni qoʻlga kiritgan.

Crystal Palace 
2016-yilning 1-iyulida Premyer liganing Crystal Palace klubi Marseilleda oʻynovchi Mandanda bilan tekinga shartnoma imzolaganini eʼlon qildi. Mandanda mavsumning koʻp qismida jarohat olib, yaxshi taassurot qoldirish uchun kurashdi. U bor yoʻgʻi 10 ta uchrashuvda maydonga tushgan.

Marseillega qaytish 
2017-yilning 11-iyulida Mandanda 3 million yevro evaziga uch yillik shartnoma asosida Olympique de Marseillega qaytdi.

2018-yilning 22-dekabrida Mandanda Marseille uchun 500-uchrashuvini o‘tkazdi va Angerga qarshi 1:1 hisobida durang o‘ynadi. 2020-yil 25-avgustda 35 yoshida u shartnomasini 2024-yilgacha uzaytirdi.

Stade Rennais 
2022-yil 6-iyulda Stade Rennais Mandanda bilan ikki yillik shartnoma imzolanganini eʼlon qildi.

Xalqaro faoliyati 

Mandanda Fransiyaning 21 yoshgacha boʻlganlar milliy terma jamoasida bir qancha oʻyinlarda gʻalaba qozongan va 2006-yilgi UEFA 21 yoshgacha boʻlgan futbolchilar oʻrtasidagi Yevropa chempionati uchun Fransiya terma jamoasiga kiritilgan.

Birinchi marta 2007-yilda u Fransiya A-guruhiga oldindan saralashda ishtirok etgan.

Mnadanda 2008-yil 5-fevral kuni Fransiya B guruhi bilan Kongo DRga qarshi o‘rtoqlik o‘yinida maydonga tushdi, o‘yinda u tanaffusda almashtirildi. Mandanda xalqaro maydondagi debyutini 2008-yilning 27-mayida Euro 2008 doirasidagi Ekvadorga qarshi oʻrtoqlik o‘yinda (2:0) o‘tkazdi, Sebastien Freyning o‘rniga yarim o‘yinda maydonga tushgan va keyin Fransiyaning Avstriya va Shveysariyadagi turnir uchun tarkibida uchinchi darvozabon sifatida nomzod bo‘lgan.

Mandanda 2010-yilgi FIFA Jahon chempionati saralash oʻyinlarini Fransiya terma jamoasining birinchi darvozaboni sifatida boshladi va 2008-yil 6-sentyabrda Avstriyaga qarshi saralash oʻyinida xalqaro debyut qildi. Biroq, u 2009-yilning yozida almashtirildi, chunki Raymond Domenech xalqaro oʻn birlik tarkib uchun oʻz oʻrniga Olympique Lyonnais darvozaboni Hugo Llorisni tanladi. Mandanda Fransiyaning Jahon chempionati terma jamoasi aʼzosi bo‘lgan, biroq musobaqadagi 3 ta o‘yinning birortasida ham maydonga tushmagan.

2011-yil 6-iyunda Mandanda Donbass Arenada boʻlgan Ukrainaga qarshi oʻrtoqlik oʻyinida 4:1 hisobida gʻalaba qozonib, fransuzlarga sardorlik qildi. U Polsha va Ukrainada boʻlib oʻtadigan UEFA Euro 2012 musobaqasiga chaqirilgan.

Mandanda dastlab 2014-yilgi FIFA Jahon chempionati uchun terma jamoaga kiritilgan edi, ammo turnir oldidan jarohat olgan va uning oʻrniga Saint-Etienne jamoasidan Stephane Ruffier tayinlangan. Mandanda oʻz maydonida UEFA Euro 2016da ikkinchi oʻrinni egallagan jamoaning bir qismi edi.

Mandanda 2018-yilda Rossiyada bo‘lib o‘tgan futbol bo‘yicha Jahon chempionatida g‘olib chiqqan Fransiya terma jamoasining 23 nafar futbolchisidan biri edi. U 33 yoshida Daniyaga qarshi guruhdagi oʻyinini golsiz oʻtkazdi.

Faoliyat statistikasi

Klub 
:

Xalqaro 
:

Yutuqlari 
Marseille

 Liga 1: 2009—2010
 Coupe de la Liga: 2009—2010, 2010—2011, 2011—2012
 Chempionlar kubogi: 2010, 2011
 UEFA Yevropa ligasi 2-oʻrin: 2017—2018

Fransiya

 FIFA Jahon chempionati: 2018

Individual

 Tulon turnirining eng yaxshi darvozaboni: 2005
 UNFP Liga 1da oyning eng yaxshi futbolchisi: 2008-yil fevral, 2008-yil avgust, 2017-yil sentyabr 
 UNFP Liga 1da yilning eng yaxshi darvozaboni: 2007—2008, 2010—2011, 2014—2015, 2015—2016, 2017—2018
 UNFP Liga 1da „Yil jamoasi“: 2007—2008, 2010—2011, 2014—2015, 2015—2016, 2017—2018
 Marseilledagi mavsumning eng yaxshi olimpiyachisi: 2007—2008, 2015—2016

Ordenlar

 Faxriy legion ritsari: 2018

Manbalar 

Angliyadagi muhojir futbolchilar
UEFA Yevro 2020 oʻyinchilari
FIFA Jahon chempionati 2018 oʻyinchilari
UEFA Yevro 2016 oʻyinchilari
UEFA Yevro 2012 oʻyinchilari
FIFA Jahon chempionati 2010 oʻyinchilari
UEFA Yevro 2008 oʻyinchilari
Fransiya futbolchilari
Yashayotgan insonlar
1985-yilda tugʻilganlar
Futbolchilar
2022 FIFA Jahon chempionati oʻyinchilari
Alifbo boʻyicha sportchilar